Fryske kultuerprizen
Fryske kultuerprizen binne troch Provinsjale Steaten fan Fryslân as Oardering kultuerprizen en de wittenskipspriis fêststeld. It beslút kaam yn it plak fan de Regeling foar de prizen de Fryske literatuer en de wittenskip fan Fryslân oanbelangjend 1984. Alle prizen wurde om de trije jier takend, de Gysbert Japicxpriis om de twa jier. Gjin inkelde priis kin twa kear efterinoar oan deselde persoan, groep of organisaasje takend wurde. De Fedde Schurerpriis en de Fedde Schurer-publykspriis kinne wol oan deselde auteur takend wurde.

Oersjoch fan Prizen 
 Bernlefpriis - muzyk - alle jierren
 Fedde Schurerpriis - 
 Fedde Schurer-publykspriis
 Gysbert Japicxpriis
 Joast Halbertsmapriis - wittenskip - 1x yn de 4 jier
 Obe Postmapriis - literatuer - 1x yn de 4 jier
 Pyt van der Zee-priis - toaniel - 1x yn de 3 jier

Oare Fryke prizen
 Duorsume jonge boer - lânboupriis, 1x yn de 2 jier
 Sulveren Skries - natoer, 1x yn de 2 jier
 Frysk diktee - Fryske taal - alle jierren
 Lyts Frysk diktee - Fryske taal - alle jierren
 Vredeman de Vriespriis - arsjitektuer, 1x yn de 2 jier
 Anita Andriesenpriis - romtlike kwaliteit, 1x yn de 3 jier
 Underwiispriis - ûnderwiis - 1 x yn de twa jier 
 Rink van der Veldepriis - proaza

Beskriuwing 
Fedde Schurerpriis
De Fedde Schurerpriis is yn 1983 foar debuten yn de Fryske literatuer foar alle sjenres ynsteld.
Sûnt wurdt de priis om ‘e trije jier takend, wêrby ’t it net útmakket oft it om proaza of
poëzij giet. De priis bestiet út in bedrach fan € 2.000.
Fedde Schurer-publykspriis
grut € 2.000,- en in oarkonde, foar debuten yn alle sjenres yn it Frysk, sawol foar it earste wurk fan in auteur as foar it earste wurk fan in al publisearjend auteur yn in foar him/har nij sjenre; 
Gysbert Japicxpriis.
Dizze belangrykste literêre priis foar alles sjenres is foar it earst yn 1947 takend. Oant 1953
waard de priis alle jierren takend, tusken 1953 en 1983 om ‘e twa jier, -om bar foar proaza en
poëzij- en sûnt 1983 om ‘e trije jier wêrby ’t it ûnderskied tusken proaza en poëzij ferfoel.
Sûnt 1999 wurdt de priis wer om de twa jier takend. De iene kear foar proaza, de oare kear foar poëzij en yn beide gefallen kin it ek om in oeuvrepriis gean. Sûnt syn ûntstean wurdt de priis yn ‘e bertestêd fan Gysbert Japicx, Boalsert, útrikt. It prizebedrach is op € 5.000 bepaald. 
Joast Halbertsmapriis
De dr. Joast Halbertsmapriis is yn 1947 ynsteld. Tusken 1947 en 1983 waard de priis om ‘e
twa jier takend, de iene kear foar wittenskipswurk, de oare kear foar wurk fan amateurs
(sneupers). Fan 1983 ôf bart de takenning om ‘e trije jier en inkeld foar wittenskipswurk. It
giet om de wittenskip fan Fryslân op it mêd fan skiednis, taal- en literatuerwittenskip en de
sosjale wittenskippen, sawol foar ien wurk as foar it hiele oeuvre fan in auteur.
De priis wurdt altyd yn Grou, it berteplak fan Joast Halbertsma, útrikt. It prizebedrach is € 4.000.
Obe Postmapriis
Dizze priis is yn 1983 ynsteld en is de oersetpriis foar wurk yn en út it Frysk yn alle sjenres. foar oersettings yn alle sjenres, út in frjemde taal yn it Frysk en oarsom; Meast giet it om literêr wurk, mar saaklike teksten kinne ek bekroand wurde. It prizebedrach is sûnt 1991 € 2.000. 
Bernlefpriis
Ynsteld mei yngong fan 2005, grut € 2.000,- en in oarkonde, foar de Frysktalige, fokale muzyk
yn alle sjenres, foar ien wurk sa goed as foar it hiele oeuvre fan in sjonger en
foar it wurk fan komponist, arranzjeur, tekstdichter, dirigint, muzikolooch, muzyksamler,
-besoarger, en –útjouwer;
Pyt van der Zee-priis
Sûnt 2004 útrikt, grut € 2.000,- en in oarkonde, foar it amateurtoaniel yn Fryslân;
bûtengewoane prestaasje dy ’t yn ferhâlding ta oare prestaasjes yn it amateurtoaniel opfallend posityf is; de priis kin takend wurde oan persoanen, groepen en organisaasjes op it mêd fan amateurtoaniel, lykas rezjy, karmasterij, klaaiïng, dekôr, útfiering, spiler(s), selskip(pen), organisaasje(s), publikaasje(s).

Syklus 
Der is in  seisjierlikse syklus fan priistakennings- en –útrikking:
2002: Bernlefpriis, Fedde Schurerpriis, dr. Obe Postmapriis
2003: Gysbert Japicxpriis, dr. Joast Halbertsmapriis
2004: Pyt van der Zeepriis
2005: Bernlefpriis, Fedde Schurerpriis, Fedde Schurer-publykspriis, Gysbert Japicxpriis, Obe Postmapriis
2006: dr. Joast Halbertsmapriis
2007: Gysbert Japicxpriis, Pyt van der Zeepriis
2008: Bernlefpriis, Fedde Schurerpriis, Fedde Schurer-publykspriis, dr. Obe Postmapriis
2009: Gysbert Japicxpriis, dr. Joast Halbertsmapriis
2010: Pyt van der Zeepriis
ensfh.

Fryske kultuerpriis
Fryske literatuerpriis
Fryske poëzypriis
Fryske muzykpriis
Fryske teaterpriis